ইতিমধ্যে বাংলার রাজনৈতিক আকাশে অনেক পরিবর্তন হয়ে গেছে। বাঙালি ভাষার জন্য আন্দোলন করেছে। ১৯৫৪ সালে গঠিত হয় যুক্তফ্রন্ট সরকার। কিন্তু কিছুদিন পরই তা বাতিল করে ৯২ (ক) ধারা জারি করা হয়। পাকিস্তানের রাজনৈতিক মঞ্চে আসন গেড়ে বসে মেজর জেনারেল ইস্কান্দার মীর্জা। সারা দেশে আবার রাজনৈতিক কর্মীদের উপর নেমে আসে অসহনীয় নির্যাতন। এদিকে ঘরবাড়ি সব ভেঙ্গে পড়েছে। স্থবির হয়ে পড়েছে মাতৃমন্দিরের কাজ।